**PARA SA AGARANG PAGPAPALABAS**

**Oktubre 2, 2023**

**Media Contact:**

Kia Xiong

Emergency Risk Communications Officer

Office of Emergency Management

Media Line (408) 808-7866

Email: kia.xiong@oem.sccgov.org

**Makikilahok ang County ng Santa Clara sa Pambansang Pagsusuri sa Kritikal na Emergency Alert Systems**

Pinaplano ang pagsusuri sa Oktubre 4 sa bandang 11:20 a.m. ang paghahatid ng mensahe sa lahat ng mga cell phone, radyo at telebisyon

**SANTA CLARA COUNTY, CALIF.** – Ang County ng Santa Clara ay lalahok sa pambansang pagsusuri ng [Emergency Alert System (EAS)](https://www.fema.gov/emergency-managers/practitioners/integrated-public-alert-warning-system/public/emergency-alert-system) at [Wireless Emergency Alerts (WEA)](https://www.fema.gov/emergency-managers/practitioners/integrated-public-alert-warning-system/public/wireless-emergency-alerts) sa Miyerkules, Oktubre 4 sa bandang 11:20 a.m. Tinitiyak ng mga pagsusuri na ang mga kritikal na sistema ng komunikasyong pang-emerhensiya ay epektibo pa rin sa pag-aalerto sa publiko tungkol sa mga emerhensiya, partikular sa pambansang antas. ***Walang kinakailangang aksyon mula sa publiko.***

Ang pambansang pagsusuri ay sumasaklaw sa dalawang kritikal na bahagi: (1) WEA, na nakakaapekto sa mga cell phone at (2) EAS, na nakatutok sa mga radyo at telebisyon.

Ang **WEA na pagsusuri** ay ibibigay sa pamamagitan ng <https://www.fema.gov/emergency-managers/practitioners/integrated-public-alert-warning-system> sa mga cell phone sa buong bansa. Ang mensahe ay ipapakita sa alinman sa English o Spanish, depende sa mga setting ng wika ng wireless handset.

Ang mensahe ay mababasa ng:

* **“THIS IS A TEST of the National Wireless Emergency Alert System. No action is needed.”**

Ang Spanish-language settings ay magpapakita ng:

* **“ESTA ES UNA PRUEBA del Sistema Nacional de Alerta de Emergencia. No se necesita acción.”**

Ang **EAS na pagsusuri** ay tatagal ng humigit-kumulang na isang minuto at kabibilangan ng mga radio at television broadcaster, cable system, satellite radio at television provider, at wireline video provider. Ang mensahe ng pagsusuri ay magiging katulad ng pamilyar na buwanang mga mensahe ng pagsusuri sa EAS at magbibigay-diin na ito ay isang pagsusuri lamang.

Hinihikayat ang mga miyembro ng komunidad ng Santa Clara County na maghanda ngayon para sa mga emerhensiya at sakuna sa pamamagitan ng pagsasagawa ng mga sumusunod na hakbang sa paghahanda upang matiyak ang kanilang kaligtasan at ng kanilang mga mahal sa buhay:

1. **Mag-Sign Up para sa AlertSCC:**

Magkaroon ng kaalaman sa pamamagitan ng pag-sign up para sa AlertSCC, ang opisyal na emergency alert at warning system para sa county. Bisitahin ang www.alertscc.org upang mag-subscribe sa mga lokal na alerto.

1. **Gumawa ng Plano:**

Bumuo ng planong pang-emerhensiya na iniayon sa mga partikular na pangangailangan at kalagayan ng sambahayan. Isaalang-alang ang mga ruta ng paglikas, mga paraan ng komunikasyon, at kung paano makipag-ugnayan sa isa't isa kung ang mga miyembro ng sambahayan ay magkakahiwalay.

1. **Bumuo ng Emergency Supply Kit:**

Mag-empake ng Go Bag kung kinakailangan ang paglikas at bumuo ng Stay Kit kapag hiniling na manatili sa lugar. Ikunsidera na isama ang mga mahahalagang bagay tulad ng pagkain, tubig, mga iniresetang gamot, mahahalagang dokumento, larawan ng pamilya at iba pang mga bagay.

1. **Tulungan ang Iba:**

Palawakin ang mga pagsisikap sa paghahanda sa pamamagitan ng pagtuturo at pagtulong sa iba sa komunidad na gumawa ng sarili nilang mga planong pang-emerhensiya at bumuo ng mga essential kit.

Para sa karagdagang impormasyon tungkol sa pagsusuri sa buong bansa at karagdagang mga tip sa paghahanda sa emerhensiya, mangyaring pumunta sa [www.preparescc.org](http://www.preparescc.org).

Manatiling aktibo, manatiling ligtas.

###

**Tungkol sa Office of Emergency Management**

Ang Office of Emergency Management (OEM) ay nangunguna sa pagtiyak ng kaligtasan at katatagan ng komunidad ng Santa Clara County. Sa OEM, ang aming hindi matitinag na pangako ay protektahan ang mga buhay, ari-arian, at kapaligiran sa lahat ng yugto ng pamamahala sa emerhensiya: paghahanda, pagtugon, pagbangon, at pagpapagaan. Naiintindihan namin ang dinamikong katangian ng mga emerhensiya at sakuna at nagsusumikap kaming lumikha ng isang mas ligtas at mas matatag na komunidad para sa lahat.

Bisitahin ang OEM Website: [www.preparescc.org](http://www.preparescc.org)

Sundan kami sa Twitter: [@SCCOEM](https://twitter.com/SCCOEM)

Kaibiganin kami sa Facebook: [@SCCOEM](https://www.facebook.com/sccoem)

Sundan kami sa Instagram: [@santaclaracountyemergencies](https://www.instagram.com/santaclaracountyemergencies)